text: Ældrebølge rammer Fanø
  23 oktober 2017 kl. 04.37
  Der kommer stadig flere ældre over 65 år på Fanø. Det sker, både fordi øens borgere bliver ældre, men også fordi det er blevet populært at nyde sit otium på Fanø.
  Dorde Thidemann og Ove Søgaard er stadig i fuld gang med at pakke flyttekasserne ud.
  Parret er nogle af de sidste nye tilflyttere til øen og som så mange andre, der vælger at slå sig ned på Fanø, tilhører de den ældre generation over 65 år.
  Parret har længe talt om at flytte fra Ørby ved Haderslev til Fanø, men først efter pensioneringen er det blevet en mulighed.
  - Vi blev enige om, at hvis det skulle være i det her liv, så skulle det være nu, fortæller Dorde Thidemann til TV SYD.
  Dorde Thidemann, tilflytter Fanø: "Vi blev enige om, at hvis det skulle være i det her liv, så skulle det være nu,"
  Siden 2008 er antallet af ældre over 65 år steget fra 20 til 32 procent på Fanø.
  Det er godt for øens beskatningsgrundlag, men det giver også udfordringer for ældreplejen.
  - De skal jo have pleje og omsorg. Samtidig skal der være ældreboliger nok, siger Fanøs borgmester, Erik Nørreby, til TV SYD.
  TV SYD fortæller mere fra Fanø mandag klokken 19.30.
  